钦定古今图书集成/理学汇编/文学典/第159卷 > 徐师曾文体明辩 > 《题李龙庚殿策》文天祥
## 钦定古今图书集成/理学汇编/文学典/第159卷 > 徐师曾文体明辩 > 《题李龙庚殿策》文天祥

“三代以下无良法，取士者因仍科举不能变。士虽有
圣贤之资，倘非俯首时文，无自奋之路，是以不得不
屑于从事。而其所谓文，盖非其心之所甚安，故苟足
以讫事则已矣。”丰城李君彝甫，有文学，旦评所尊称。
晚年屈就南庑试，名在第三，众共惜之。门人好事者，
取君所对策刻诸梓，予得而读之，君信能事矣。然由
君言之，当时寸晷之笔，何啻刍狗。君姑借此脱韦布，
盖将有所行于时，而岂以是为有馀哉？此非好事者
之所得知也。君非碌碌意，积蓄必有深厚。故予独探
其心，表而出之。